|  |
| --- |
| PRITARTA |
| Klaipėdos miesto savivaldybės |
| tarybos 2021 m. kovo 25 d. |
| sprendimu Nr. T2-63 |

**KLAIPĖDOS MIESTO SAVIVALDYBĖS 2020–2022 METŲ STRATEGINIO VEIKLOS PLANO ĮGYVENDINIMO 2020 METAIS ATASKAITA**

2020 m. buvo vykdoma 12 Klaipėdos miesto savivaldybės tarybos 2020 m. vasario 27 d. sprendimu Nr. T2-33 patvirtinto Klaipėdos miesto savivaldybės 2020–2022 metų strateginio veiklos plano (toliau – SVP) programų.

|  |
| --- |
| 01 STRATEGINIS TIKSLAS – didinti miesto konkurencingumą, kryptingai vystant infrastruktūrą ir sudarant palankias sąlygas verslui |
| Kodas | Įgyvendinant šį strateginį tikslą, vykdomos programos: |
| **01** | **Miesto urbanistinio planavimo programa** |
| **02** | **Ekonominės plėtros programa** |
| **03** | **Savivaldybės valdymo programa** |
| Efekto kriterijai:E-01-01 Vidutinis registruotų bedarbių procentas nuo darbingo amžiaus gyventojų (%) < 5 proc., **pasiektas lygis – 11,6 proc.** (2020 m. duomenys); E-01-02 Vidutinis mėnesinis (bruto) darbo užmokestis > 1130,0 Eur, **pasiektas lygis –** **1508 Eur** (2020 m. III ketv. duomenys);E-01-03 Tiesioginių užsienio investicijų, tenkančių vienam gyventojui, augimas > 5 proc., **pasiektas lygis – 14,8 proc.** (2019 m. duomenys); E-01-04 Bendras Klaipėdos miesto kaip gyvenamosios vietovės vertinimas (balai iš 10, gyventojų apklausa) > 8,4, **pasiektas lygis** – tas pats, apklausų 2020 m. neatlikta.  |
| 02 STRATEGINIS TIKSLAS – kurti mieste patrauklią, švarią ir saugią gyvenamąją aplinką |
| Kodas | Įgyvendinant šį strateginį tikslą, vykdomos programos:  |
| **05** | **Aplinkos apsaugos programa** |
| **06** | **Susisiekimo sistemos priežiūros ir plėtros programa** |
| **07** | **Miesto infrastruktūros objektų priežiūros ir modernizavimo programa** |
| Efekto kriterijai:E-02-01 Parų skaičius, kai viršijamos ribinės teršalų vertės per metus (KD10; matavimų oro kokybės stotyse duomenys) – ne daugiau kaip 35 (neviršijami norminiai rodikliai), **pasiektas lygis –** **KD10vidutinės metinės vertės neviršijo;**E-02-02 Avaringumo lygis (kelių eismo įvykių skaičius 100 000 gyv.) <154,1; **pasiektas lygis – 115,1** (2019 m. duomenys);E-02-03 Komunalinio ūkio ir aplinkos paslaugų vertinimas (balai iš 10, gyventojų apklausa) > 7,5, **pasiektas lygis** – tas pats, apklausų 2020 m. neatlikta;E-02-04 Viešojo transporto paslaugų vertinimas (balai iš 10, gyventojų apklausa) > 8,6, **pasiektas lygis** – tas pats, apklausų 2020 m. neatlikta. |
| 03 STRATEGINIS TIKSLAS – užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą |
| Kodas | Įgyvendinant šį strateginį tikslą, vykdomos programos: |
| **08** | **Kultūros plėtros** **programa** |
| **09** | **Jaunimo politikos plėtros programa** |
| **10** | **Ugdymo proceso užtikrinimo programa** |
| **11** | **Kūno kultūros ir sporto plėtros programa** |
| **12** | **Socialinės atskirties mažinimo programa** |
| **13** | **Sveikatos apsaugos programa** |
| Efekto kriterijai:E-03-01 Gyventojų skaičiaus pokytis < -0,5 %; pasiektas lygis – **0,39 proc.**E-03-02 Kultūros, laisvalaikio ir sporto paslaugų vertinimas (balai iš 10, gyventojų apklausa) > 8,2; pasiektas lygis – tas pats, apklausų 2020 m. neatlikta. E-03-03 Socialinių paslaugų vertinimas (balai iš 10, gyventojų apklausa) > 7,8; pasiektas lygis – tas pats, apklausų 2020 m. neatlikta. E-03-04 Švietimo paslaugų vertinimas (balai iš 10, gyventojų apklausa) > 8,4; pasiektas lygis – tas pats, apklausų 2020 m. neatlikta.  |

Ataskaitoje kiekvienos iš programų vykdymas nagrinėjamas pagal priemonių ir papriemonių įgyvendinimo lygį (remiantis vykdytojų pateikta informacija). Aprašant kiekvienos iš programų vykdymą, nurodomos programų priemonių (papriemonių) įgyvendinimo reikšmės: balta – įvykdymas pagal planą arba geresnis, nei buvo planuota (pasiektos visos planuotų ataskaitiniais metais vertinimo kriterijų reikšmės); žydra – įvykdyta blogiau, nei planuota (pasiekta mažiau vertinimo kriterijų reikšmių, nei planuota); raudona – neįvykdyta (nepasiekta nė viena planuoto ataskaitinių metų produkto kriterijaus reikšmė). 2020 m. 12 programų buvo planuojama vykdyti 435 priemones ir papriemones. 2020 m. įvykdytų pagal planą priemonių ir papriemonių buvo 323 (74,25 proc.), iš dalies įvykdytos – 86 (19,77 proc.), neįvykdyta – 26 (5,98 proc.) (žr. 1 lentelę).

***1 lentelė.* 2020–2022 m. SVP programų priemonių ir papriemonių įvykdymas 2020 m.**

| Programos pavadinimas | Planuo-ta iš viso | Įvykdy-ta pagal planą | Iš dalies įvykdy-ta | Neįvyk- dyta |
| --- | --- | --- | --- | --- |
| 01 Miesto urbanistinio planavimo programa | 23 | 18 | 2 | 3 |
| 02 Ekonominės programa | 21 | 19 | 1 | 1 |
| 03 Savivaldybės valdymo programa | 44 | 31 | 10 | 3 |
| 05 Aplinkos apsaugos programa | 27 | 23 | 3 | 1 |
| 06 Susisiekimo sistemos priežiūros ir plėtros programa | 54 | 41 | 8 | 5 |
| 07 Miesto infrastruktūros objektų priežiūros ir modernizavimo programa | 47 | 38 | 4 | 5 |
| 08 Kultūros plėtros programa | 29 | 18 | 9 | 2 |
| 09 Jaunimo politikos plėtros programa | 10 | 7 | 2 | 1 |
| 10 Ugdymo proceso užtikrinimo programa | 69 | 59 | 9 | 1 |
| 11 Kūno kultūros ir sporto plėtros programa | 32 | 18 | 14 | 0 |
| 12 Socialinės atskirties mažinimo programa | 55 | 34 | 18 | 3 |
| 13 Sveikatos apsaugos programa | 24 | 17 | 6 | 1 |
| **Iš viso** | **435** | **323** | **86** | **26** |

2 lentelėje pateikiama informacija apie SVP programų finansavimą iš visų finansavimo šaltinių 2020 m. ir lėšų panaudojimą.

***2 lentelė.* 2020 m. SVP strateginių tikslų, programų, patvirtintų, patikslintų ir panaudotų asignavimų suvestinė**

| **Strateginio tikslo kodas** | **Savivaldybės strateginio tikslo pavadinimas** | **Programos kodas** | **Programos pavadinimas** | **2020 m. asignavimai****(iš visų finansavimo šaltinių),** **tūkst. Eur** |
| --- | --- | --- | --- | --- |
| Patvirtintas asignavimų planas | Patikslintas asignavimų planas | Panaudoti asignavimai |
| **01** | **Didinti miesto konkurencingumą, kryptingai vystant infrastruktūrą ir sudarant palankias sąlygas verslui** | **01** | Miesto urbanistinio planavimo programa | 901,2 | 763,5 | 483,5 |
| **02** | Ekonominės plėtros programa | 2002,3 | 1949,8 | 1672,4 |
| **03** | Savivaldybės valdymo programa | 15823,9 | 18081,1 | 16163,6 |
| **02** | **Kurti mieste patrauklią, švarią ir saugią gyvenamąją aplinką** | **05** | Aplinkos apsaugos programa | 9902,9 | 10003,7 | 8842,7 |
| **06** | Susisiekimo sistemos priežiūros ir plėtros programa | 20306,3 | 34215,8 | 31804,4 |
| **07** | Miesto infrastruktūros objektų priežiūros ir modernizavimo programa | 17128,9 | 24406,7 | 21973,1 |
| **03** | **Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą** | **08** | Kultūros plėtros programa | 9526,0 | 8870,3 | 7857,5 |
| **09** | Jaunimo politikos plėtros programa | 920,5 | 833,8 | 530,9 |
| **10** | Ugdymo proceso užtikrinimo programa | 104243,1 | 107256,5 | 102066,7 |
| **11** | Kūno kultūros ir sporto plėtros programa | 16255,3 | 16128,7 | 13685,4 |
| **12** | Socialinės atskirties mažinimo programa | 23704,8 | 65539,9 | 60578,8 |
| **13** | Sveikatos apsaugos paslaugų kokybės gerinimo programa | 5440,9 | 8268,9 | 7555,6 |
|  | **Iš viso programoms:** | **226156,1** | **296318,7** | **273214,6** |

2020 m. nevykdomų ar neįvykdytų priemonių ir papriemonių buvo visose programose, išskyrus Kūno kultūros ir sporto plėtros programą (Nr. 11). Didžiausią įtaką tam, kad nebuvo įvykdytos priemonės ar nepasiekti planuoti produkto vertinimo kriterijai, turėjo: 1) užsitęsusios Bendrojo plano keitimo procedūros; 2) užtrukusios viešųjų pirkimų ir sutarčių derinimo procedūros; 3) ilgiau, nei planuota, trukęs projektų derinimas su išorės institucijomis (Nacionaline žemės tarnyba, Kultūros paveldo departamentu, ministerijomis); 4) tiekėjų vėlavimas suteikti paslaugas ar atlikti darbus laiku ir kokybiškai; 5) COVID-19 pandemijos metu paskelbtas karantinas, dėl to buvo sustabdytas kai kurių projektų įgyvendinimas, nepasirašytos sutartys su klientais, neįvyko planuoti renginiai; 6) žmogiškųjų išteklių trūkumas kai kuriuose Savivaldybės administracijos padaliniuose dėl darbuotojų kaitos, nedarbingumo etc.

PRIDEDAMA.Klaipėdos miesto savivaldybės 2020–2022 metų strateginio veiklos plano įvykdymo 2020 m. 12 programų ataskaitos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_